Vazirlar Mahkamasi apparatining tarkibiy bo‘linmalari tuzilmasi tasdiqlandi

O‘zbekiston Respublikasi Vazirlar Mahkamasi apparatining tarkibiy bo‘linmalari tuzilmasini tasdiqlash to‘g‘risidagi Hukumat qarori qabul qilindi. Bu haqda Adliya vazirligining telegramdagi «Huquqiy axborot» kanali orqali xabar berildi.
Qaror bilan quyidagi tuzilmalar tasdiqlandi:
Bosh vazirning kotibiyati, protokol xizmati va matbuot xizmati;
Hukumatning Oliy Majlisdagi Vakolatli vakili kotibiyati;
Xalqaro hamkorlik bo‘limi;
Harbiylashtirilgan tuzilmalar faoliyatini moliyaviy va moddiy-texnik ta’minlash bo‘limi;
Telekommunikatsiyalar, IT-texnologiyalar va innovatsion faoliyatni rivojlantirish, axborot xavfsizligini ta’minlash masalalarikotibiyati;
Yoshlar siyosati, madaniyat, ma’naviyat, ommaviy axborot vositalari, ijodiy va jamoat tashkilotlari masalalari kotibiyati;
Bosh vazir o‘rinbosarlari va maslahatchilari kotibiyatlari;
Hukumat apparati boshqaruvchisi, uning o‘rinbosarlari, kotibiyatlari va hukumatning funksional bo‘linmalari.